pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองโฆษกรัชดาฯ เผย สื่อต่างประเทศประทับใจพื้นที่ชายแดนใต้ ต่างจากที่ได้รับรู้จากข่าว
วันเสาร์ที่ 24 กันยายน 2565
​รองโฆษกรัชดาฯ เผย สื่อต่างประเทศประทับใจพื้นที่ชายแดนใต้ ต่างจากที่ได้รับรู้จากข่าว
​รองโฆษกรัชดาฯ เผย สื่อต่างประเทศประทับใจพื้นที่ชายแดนใต้ ต่างจากที่ได้รับรู้จากข่าว
วันนี้ (24 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี และกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้ นําตัวแทนคณะสื่อมวลชนสาธารณรัฐประชาชนจีน และจากสํานักข่าว Bernama มาเลเซีย ลงพื้นที่จังหวัดชายแดนใต้ ระหว่างวันที่ 22-24 กันยายน 2565 ภายใต้กิจกรรมนําสื่อมวลชนต่างประเทศลงพื้นที่จังหวัดชายแดนใต้ ด้วยความร่วมมือระหว่างสํานักโฆษก และ ศอ.บต.
นางสาวรัชดาฯ กล่าวว่า คณะสื่อมวลชน ต่างประทับใจและชื่นชม Soft Power ทุนทางวัฒนธรรม อาหาร และประวัติศาสตร์ที่มีคุณค่าของพื้นที่ชายแดน รวมทั้งการต้อนรับอย่างอบอุ่นจากประชาชนในพื้นที่ โดยในช่วง 3 วันที่ผ่านมา คณะสื่อมวลชนได้เยี่ยมชม และสัมผัสชีวิตความเป็นอยู่ของชุมชน 3 วัฒนธรรม ทั้งไทย-พุทธ ไทย-มุสลิม และไทยเชื้อสายจีน อาทิ มัสยิดกรือเซะ สุสานเจ้าแม่ลิ้มกอเหนี่ยว และ วัดทรายขาว วัดถ้ําตลอด พร้อมเยี่ยมชมชุมชนท่องเที่ยวบ้านบาราโหม สัมผัสประสบการณ์นั่งเรือชมอุโมงค์ป่าโกงกาง ชมป่าชายเลนธรรมชาติ การทําประมงพื้นบ้าน ซึ่งเป็นวิถีชีวิตที่มีเสน่ห์ พร้อมเลือกชมและชิมสินค้า ผลิตภัณฑ์อาหารพื้นบ้านที่มีความอร่อยเป็นที่คุ้นเคยเลื่องลือ ซึ่งอยู่ระหว่างการสนับสนุนของจังหวัดที่จะผลักดันเพื่อพัฒนาให้เป็นแหล่งรายได้ของชุมชนในอนาคต
ทั้งนี้ รัฐบาลมีนโยบายส่งเสริมการท่องเที่ยวผ่านโครงการเที่ยวชุมชน ยลวิถี นําอัตลักษณ์วิถีชีวิตวัฒนธรรมและประเพณีของชุมชนมาให้นักท่องเที่ยวชาวไทยและชาวต่างชาติได้ชม ผ่านสุดยอดชุมชนต้นแบบเพื่อเผยแพร่ประชาสัมพันธ์และปลุกกระแสให้นักท่องเที่ยวมาเยือนชุมชนเหล่านี้ และชุมชนบาราโหม ก็เป็นหนึ่งในพื้นที่นําร่องของปัตตานีที่จะช่วยสร้างรายได้ให้ชุมชนและประชาชนในพื้นที่ได้เป็นอย่างดี
“การพาสื่อต่างชาติลงพื้นที่ในครั้งนี้ สามารถเผยแพร่ข้อมูลที่สําคัญ ทั้งความงดงามของสังคมพหุวัฒนธรรม ความงามตามธรรมชาติ รวมถึงความสงบสุขในพื้นที่จังหวัดชายแดนใต้ ยืนยันถึงการอยู่ร่วมกันอย่างสมานฉันท์ของคนต่างศาสนาและวัฒนธรรม ที่สําคัญ เมื่อข้อมูลที่ถูกต้องได้ถูกเผยแพร่สู่ชาวต่างชาติ เชื่อว่าจะมีนักท่องเที่ยวมาเยือนประเทศไทยและจังหวัดชายแดนใต้เพื่มขึ้นอย่างแน่นอน นํารายได้สู่ประชาชนในพื้นที่” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รัฐบาลขอบคุณประชาชนทุกภาคส่วนร่วมมือมาตรการภาครัฐ ส่งผลลดระดับโควิด19 เป็นโรคติดต่อที่ต้องเฝ้าระวัง 1 ต.ค.นี้
วันพฤหัสบดีที่ 29 กันยายน 2565
รัฐบาลขอบคุณประชาชนทุกภาคส่วนร่วมมือมาตรการภาครัฐ ส่งผลลดระดับโควิด19 เป็นโรคติดต่อที่ต้องเฝ้าระวัง 1 ต.ค.นี้
รัฐบาลขอบคุณประชาชนทุกภาคส่วนร่วมมือมาตรการภาครัฐ ส่งผลลดระดับโควิด19 เป็นโรคติดต่อที่ต้องเฝ้าระวัง 1 ต.ค.นี้ ขอความร่วมมือประชาชนยังต้องสวมหน้ากากอนามัยเมื่อเข้าไปในสถานที่ผู้คนแออัด-เร่งเข้ารับการฉีดวัคซีนเข็มกระตุ้นเพื่ออยู่กับโควิดได้อย่างปลอดภัย
วันนี้ (29 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลขอบคุณประชาชนทุกภาคส่วนที่ให้ความร่วมมือกับมาตรการภาครัฐเป็นอย่างดีจนทําให้สถานการณ์การแพร่ระบาดของเชื้อโควิด-19ของประเทศไทยมีแนวโน้มดีขึ้น ส่งผลให้ ศบค. ได้มีมติยกเลิกการประกาศสถานการณ์ฉุกเฉินทั่วราชอาณาจักร และกระทรวงสาธารณสุขได้ออกประกาศลดระดับโรคโควิด-19 จากโรคติดต่ออันตรายเป็นโรคติดต่อที่ต้องเฝ้าระวัง (Post - Pandemic) ตั้งแต่วันที่ 1 ตุลาคม 2565 อย่างไรก็ตาม รัฐบาลขอให้ประชาชนทุกคนยังต้องมีการเฝ้าระวังและป้องกันตนเองจากโควิด-19 อย่างต่อเนื่อง เพื่อให้อยู่ร่วมกับโควิด-19 ได้อย่างปลอดภัย สามารถดําเนินชีวิตและขับเคลื่อนกิจกรรมทางเศรษฐกิจและกิจกรรมทางสังคมได้ตามปกติ
โดยกรณีผู้ที่มีอาการป่วยทางเดินหายใจ ให้ปฏิบัติตามมาตรการ DMHT โดยเฉพาะการสวมหน้ากากอนามัย และล้างมือเมื่อต้องใกล้ชิดกับผู้อื่น ขณะที่ประชาชนทั่วไปแนะนําให้สวมหน้ากากเมื่อเข้าไปในสถานที่ผู้คนแออัด หรือพื้นที่ปิดอากาศไม่ถ่ายเท เช่น โรงพยาบาล สถานที่ดูแลผู้สูงอายุ/เด็กเล็ก เป็นต้น รวมไปถึงการขนส่งสาธารณะที่มีคนหนาแน่น อาทิ รถไฟฟ้าขนส่งมวลชน และให้ตรวจ ATK เมื่อมีอาการป่วยตามความจําเป็น สําหรับในส่วนของหน่วยงาน องค์กร สถานประกอบการ ให้คัดกรองอาการป่วยของพนักงานเป็นประจํา โดยหากมีพนักงานป่วยจํานวนมากให้รายงานหน่วยงานที่เกี่ยวข้องทันที เพื่อจะได้ดําเนินการควบคุมและป้องกันได้ทันต่อสถานการณ์และไม่ส่งผลกระทบต่อประชาชนโดยรวม
“นอกจากการปฏิบัติตามมาตรการด้านสาธารณสุข DMHT และการสวมหน้ากากอนามัยแล้ว ในส่วนประชาชนที่ไม่เคยรับการฉีดวัคซีน รวมถึงผู้ที่ยังไม่ได้รับวัคซีนเข็มกระตุ้น ก็ขอความร่วมมือให้เข้ารับการฉีดวัคซีนโดยเร็ว โดยสามารถเข้ารับการฉีดวัคซีนได้ตามสถานพยาบาลที่คณะกรรมการโรคติดต่อจังหวัด/กรุงเทพมหานครกําหนด โดยไม่เสียค่าใช้จ่าย ทั้งนี้ เพื่อเป็นการสร้างภูมิคุ้มกันให้แก่ประชาชนอย่างต่อเนื่อง และช่วยลดอาการรุนแรงและการเสียชีวิตจากการติดเชื้อโควิดได้ ซึ่งจะทําให้เราอยู่ร่วมกับโควิดได้อย่างปลอดภัย และให้เศรษฐกิจของประเทศขับเคลื่อนเดินหน้าต่อไปได้ตลอดจนเพื่อรองรับการเตรียมเข้าสู่ฤดูกาลของการท่องเที่ยวในช่วงปลายปี และการจัดกิจกรรมต่าง ๆ ในช่วงเทศกาลปีใหม่ด้วย” นายอนุชาฯ กล่าว.
...................
รัฐบาลไทย-ข่าวทำเนียบรัฐบาล-กระทรวงพาณิชย์จับมือแพลทฟอร์มดัง ดันผู้ประกอบการรายย่อยกว่า 50,000 ราย ขายออนไลน์เน้นตลาดต่างประเทศ สร้างมูลค่ากว่า 300 ล้านบาทใน 3 ปี
วันอังคารที่ 20 กันยายน 2565
กระทรวงพาณิชย์จับมือแพลทฟอร์มดัง ดันผู้ประกอบการรายย่อยกว่า 50,000 ราย ขายออนไลน์เน้นตลาดต่างประเทศ สร้างมูลค่ากว่า 300 ล้านบาทใน 3 ปี
กระทรวงพาณิชย์จับมือแพลทฟอร์มดัง ดันผู้ประกอบการรายย่อยกว่า 50,000 ราย ขายออนไลน์เน้นตลาดต่างประเทศ สร้างมูลค่ากว่า 300 ล้านบาทใน 3 ปี
วันที่ 20 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับนโยบายการพัฒนาขับเคลื่อนธุรกิจออนไลน์ รวมถึงกระตุ้นและส่งเสริมให้ทุกภาคส่วนยอมรับ เร่งปรับใช้พาณิชย์อิเล็กทรอนิกส์ (e-Commerce) ให้เกิดประโยชน์ ซึ่งถือเป็นกลไกสําคัญประการหนึ่งในการขับเคลื่อนการเจริญเติบโตทางเศรษฐกิจของประเทศ ทั้งในปัจจุบันและในอนาคต ให้สอดคล้องกับการเปลี่ยนแปลงพฤติกรรมผู้บริโภคที่ต้องการความสะดวกสบายมากขึ้น
นางสาวรัชดาฯ กล่าวว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์กระทรวงพาณิชย์ สานต่อนโยบายรัฐบาลเร่งผลักดันภาคการส่งออก กระตุ้นให้ผู้ประกอบการในทุกระดับก้าวสู่การค้าออนไลน์มากยิ่งขึ้น โดยเฉพาะผู้ประกอบการรายย่อยซึ่งเป็นกลุ่มเป้าหมายหลักที่กระทรวงพาณิชย์ให้ความสําคัญเป็นอย่างมาก
จึงได้ร่วมมือกับแพลตฟอร์มช้อปปี้ที่เป็นแพลตฟอร์มชั้นนําในภูมิภาคึ ผลักดันให้ผู้ประกอบการรายย่อยของไทยสามารถส่งออกสินค้าไทยผ่านช่องทางอีคอมเมิร์ซของช้อปปี้ โดยผู้ประกอบการเปิดเพียงแค่ 1 ร้านค้าบนช้อปปี้ประเทศไทย จะสามารถขายสู่ 3 ประเทศ คือ มาเลเซีย สิงคโปร์ และฟิลิปปินส์ หวังมุ่งยกระดับศักยภาพผู้ประกอบการไทย เพิ่มการรับรู้และโอกาสการเข้าถึงสินค้าไทย และการช่วยขับเคลื่อนเศรษฐกิจของประเทศอย่างมีประสิทธิภาพ โดยร้านค้าที่เข้าร่วมโปรแกรม “Shopee International Platform (SIP)” จะได้รับการสนับสนุนจากช้อปปี้ในด้านการจัดการร้านค้า เช่น การสร้างร้านค้าในต่างประเทศ การจัดการสินค้าและสต็อก การแชทกับผู้ซื้อ และการจัดส่งไปต่างประเทศ โดยไม่ต้องเสียค่าธรรมเนียมใดๆ ผู้ที่สนใจเข้าร่วมโปรแกรม “Shopee International Platform (SIP)” สามารถศึกษารายละเอียดเพิ่มเติมได้ที่นี่ https://seller.shopee.co.th/edu/article/12122
นางสาวรัชดาฯ ยังได้กล่าวถึงความคืบหน้าการค้าออนไลน์ผ่านระบบอีคอมเมิร์ชว่า ปัจจุบันกรมส่งเสริมการค้าระหว่างประเทศได้โปรโมทร้านค้าของผู้ประกอบการผ่านแคมเปญ “TOPTHAI” หรือ “หน้าร้านค้าออนไลน์ของกรมฯ” ที่ประเทศมาเลเซีย เพื่อสร้างความโดดเด่นให้กับสินค้าไทยท่ามกลางสินค้านานาชาติ รวมทั้ง จัดกิจกรรมส่งเสริมการขายเพื่อกระตุ้นความต้องการซื้อและนํามาสู่ยอดขายสินค้าของผู้ประกอบการไทย โดยมีแคมเปญที่หลากหลาย ทั้งนี้ กระทรวงฯ ตั้งเป้าหมายว่า จะสามารถผลักดันให้ผู้ประกอบการชาวไทย โดยเฉพาะรายย่อยกว่า 50,000 ราย ให้สามารถขึ้นขายบนแพลตฟอร์มช้อปปี้ เพื่อสร้างยอดขายกว่า 300 ล้านบาท ภายในระยะเวลา 3 ปี สําหรับผู้สนใจสามารถติดต่อสอบถามข้อมูลเพิ่มเติมได้ที่ กรมส่งเสริมการค้าระหว่างประเทศ (DITP) กระทรวงพาณิชย์ www.ditp.go.th หรือสายด่วนการค้าระหว่างประเทศ โทร 1169
รัฐบาลไทย-ข่าวทำเนียบรัฐบาล-รมช.ประภัตร นำทีมช่วยเหลือเยียวยาผู้ประสบภัยโรคลัมปี – สกิน
วันศุกร์ที่ 9 กันยายน 2565
รมช.ประภัตร นําทีมช่วยเหลือเยียวยาผู้ประสบภัยโรคลัมปี – สกิน
รมช.ประภัตร นําทีมช่วยเหลือเยียวยาผู้ประสบภัยโรคลัมปี – สกิน พร้อมมอบโค – กระบือ ในโครงการธนาคารโค - กระบือ เพื่อเกษตรกร ตามพระราชดําริ แก่เกษตรกรในพื้นที่ จ.ร้อยเอ็ด
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบเงินช่วยเหลือเยียวยาผู้ประสบภัยโรคลัมปี - สกิน (Lumpy Skin Disease : LSD) และมอบโค – กระบือ ให้แก่เกษตรกร ในโครงการธนาคารโค - กระบือ เพื่อเกษตรกร ตามพระราชดําริ พร้อมชี้แจง “โครงการสานฝันสร้างอาชีพ และยกระดับรายได้เกษตรกร” ณ โรงเรียนอุดมศึกษาพัฒนาการร้อยเอ็ด อําเภอเมือง จังหวัดร้อยเอ็ด โดยมีนายภูสิต สมจิตต์ ผู้ว่าราชการจังหวัดร้อยเอ็ด นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ หน่วยงานที่เกี่ยวข้อง ผู้นําภาคประชาชน และเกษตรกรเข้าร่วม
“กระทรวงเกษตรและสหกรณ์ ได้จัดทําโครงการธนาคารโค - กระบือ เพื่อเกษตรกร ตามพระราชดําริ ซึ่งเกิดขึ้นจากพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
ที่ทรงพระราชทานโค – กระบือให้แก่เกษตรกร โดยในวันนี้ได้ส่งมอบโคในโครงการฯ ดังกล่าว ให้แก่เกษตรกรในพื้นที่จังหวัดร้อยเอ็ด จํานวน 54 ตัว เพื่อช่วยเหลือเกษตรกรให้มีโค – กระบือเป็นของตนเอง ได้ใช้ในการประกอบอาชีพเกษตรกรรม อีกทั้งได้มูลโคเป็นปุ๋ยคอก เป็นการลดรายจ่ายและทําให้เกษตรกรมีรายได้เพิ่มขึ้น นอกจากนี้ยังมอบเงินเยียวยาผู้ประสบภัยโรคลัมปี - สกิน (Lumpy Skin Disease : LSD) ให้แก่เกษตรกรในจังหวัดร้อยเอ็ด วงเงินช่วยเหลือเกษตรกร ทั้งสิ้น 118,350,250 บาท ให้แก่เกษตรกร 6,172 ราย มีโค - กระบือที่ตายทั้งสิ้นจํานวน 6,770 ตัว” รมช.ประภัตร กล่าว
สําหรับเกษตรกรในพื้นที่อําเภอเมืองร้อยเอ็ด มีเกษตรกรที่ประสบภัยโรคลัมปี - สกิน จํานวน 599 ราย โค - กระบือป่วยตายจํานวน 669 ตัว มูลค่าความเสียหาย 12,619,000 บาท โดยสํานักงานปศุสัตว์จังหวัดร้อยเอ็ดได้ดําเนินการเบิกจ่ายงบประมาณดัวกล่าวเรียบร้อยแล้ว
ในโอกาสนี้ รมช.ประภัตร ยังได้ชี้แจงและขอความร่วมมือกับหน่วยงานในพื้นที่ให้ช่วยกันประชาสัมพันธ์ “โครงการสานฝันสร้างอาชีพ และยกระดับรายได้เกษตรกร” ซึ่งมีวัตถุประสงค์ในการปล่อยสินเชื่อสําหรับใช้ในการประกอบอาชีพการเกษตร อาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน โดยเน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลาไม่เกิน 6 เดือน มีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต โดยวงเงินกู้สูงสุดรายละไม่เกิน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละรายด้วย ทั้งนี้ สามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย
รัฐบาลไทย-ข่าวทำเนียบรัฐบาล-"ชัยวุฒิ" หารือ UNESCAP รับความท้าทาย ยุคเปลี่ยนผ่านสู่ดิจิทัล
วันอังคารที่ 30 สิงหาคม 2565
"ชัยวุฒิ" หารือ UNESCAP รับความท้าทาย ยุคเปลี่ยนผ่านสู่ดิจิทัล
"ชัยวุฒิ" หารือ UNESCAP รับความท้าทาย ยุคเปลี่ยนผ่านสู่ดิจิทัล
วันนี้ (30 สิงหาคม 2565 ) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมพิธีเปิดการประชุมคณะกรรมการด้านเทคโนโลยีสารสนเทศและการสื่อสาร และวิทยาศาสตร์ เทคโนโลยี และนวัตกรรม สมัยที่ 4 ณ ศูนย์ประชุมสหประชาชาติ โดยมีนางสาวกัลยา ชินาธิวร รักษาการในตําแหน่งที่ปรึกษาด้านต่างประเทศ เป็นหัวหน้าคณะผู้แทนไทยเข้าร่วมการประชุมดังกล่าว
ในโอกาสนี้ นายชัยวุฒิได้ร่วมหารือทวิภาคีกับ Ms. Armida Salsiah Alisjahbana ตําแหน่ง Under-Secretary General of the United Nations and Executive Secretary of UNESCAP เกี่ยวกับประเด็นการเปลี่ยนผ่านสู่ดิจิทัล (Digital Transformation) และ การเชื่อมโยงผ่านดิจิทัล (Digital Connectivity) พร้อมทั้งหารือเกี่ยวกับความเป็นไปได้ในการจัดทําความร่วมมือด้านไอซีทีและเทคโนโลยีดิจิทัลระหว่างไทย กับ คณะกรรมการเศรษฐกิจและสังคมของเอเซียและแปซิฟิกแห่งสหประชาชาติ (ESCAP)
รวมถึงการให้การสนับสนุนกิจกรรมการดําเนินงานของเอสแคปภายใต้ข้อริเริ่มทางด่วนข้อมูลสารสนเทศเอเชียและแปซิฟิก (AP – IS Initiatives) และได้ร่วมแลกเปลี่ยนประสบการณ์เกี่ยวกับโครงการที่ส่งเสริมการพัฒนาบุคคลากรด้านเทคโนโลยีดิจิทัล โดยความร่วมมือระหว่างภาครัฐและภาคเอกชน กับศูนย์ฝึกอบรมเทคโนโลยีสารสนเทศและการสื่อสารแห่งเอเชียและแปซิฟิก (Asian and Pacific Training Center for Information and Communication Technology for Development: APCICT) ซึ่งประเทศไทยได้รับการเลือกตั้ง เข้าร่วมเป็น Governing Council ในวาระปี ค.ศ. 2022 - 2025 ตลอดจนความร่วมมือในการผลักดันให้ประเทศไทยเป็นศูนย์กลางรับส่งข้อมูลทางอินเทอร์เน็ตในแปซิฟิกผ่าน Internet Exchange Protocol (IXP) ของประเทศ CLVT
ทั้งนี้ การประชุมฯ สมัยที่ 4 มีผู้แทนระดับสูงจากภาครัฐ ภาคเอกชน ภาคการศึกษา และภาคประชาสังคม ซึ่งคณะกรรมการฯ ได้หารือร่วมกันเกี่ยวกับประสบการณ์ และนโยบายด้านเทคโนโลยีสารสนเทศและการสื่อสาร (ICT) และด้านวิทยาศาสตร์ เทคโนโลยี และนวัตกรรม (STI) ในหัวข้อสําคัญ ได้แก่
(1) ร่างแผนปฏิบัตการ AP-IS Action Plan ระยะที่ 2 ปี ค.ศ. 2022 - 2026 ประกอบด้วยบทสรุปของการดําเนินการ และความคืบหน้าในการดําเนินการตามคําแนะนําของคณะกรรมการ แผนปฏิบัติการสําหรับการดําเนินการตามข้อริเริ่มของทางด่วนข้อมูลเอเชียแปซิฟิก 2022–2026 เพื่อรับรองเอกสารฉบับดังกล่าว (2) เทคโนโลยีการปฏิวัติอุตสาหกรรมครั้งที่ 4 (4IR) เพื่อการพัฒนาที่ยั่งยืน
(3) การประเมินศักยภาพของเทคโนโลยีสารสนเทศที่จําเป็นในภูมิภาคเอเชีย – แปซิฟิก เพื่อสนับสนุนข้อมูลให้กับศูนย์ฝึกอบรม The Asian and Pacific Training Centre for Information and Communication Technology for Development และ (4) แนวโน้มของเทคโนโลยีใหม่และนวัตกรรมในการประมวลผลข้อมูลที่มีบทบาทสําคัญต่อระบบสารสนเทศภูมิศาสตร์ (Geographic Information System) เพื่อการพัฒนาที่ยั่งยืน ในเอเชียและแปซิฟิก
********************
รัฐบาลไทย-ข่าวทำเนียบรัฐบาล-Govt to organize “SMEs and Household Debt Settlement Mediation” during Sep 8-11
วันพุธที่ 7 กันยายน 2565
Govt to organize “SMEs and Household Debt Settlement Mediation” during Sep 8-11
Govt to organize “SMEs and Household Debt Settlement Mediation” during Sep 8-11
September 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s commitment to address household debts, incurred as a result of the COVID-19 crisis through the organization of the “SMEs and Household Debt Settlement Mediation” during September 8-11, 2022 at Impact Exhibition Hall 5, Muang Thong Thani.
Government agencies, namely, the Student Loan Fund, and Ministry of Justice’s Legal Executive Department, and Rights and Liberties Protection Department, have collaborated with 22 financial institutions and other 2 public agencies, to organize “SMEs and Household Debt Settlement Mediation”. The aim is to assist default debtors whose contract has been terminated and who are about to enter into litigation, as well as those who are legally enforced. Debtors who enter the debt settlement mediation process will not be legally enforced which will free them from additional financial burden. Other benefits of debt settlement mediation also include extension of debt repayment; penalty reduction / reduction of interests /reduction of monthly installment rate; and no asset confiscation / auction.
“SMEs and Household Debt Settlement Mediation” has been organized at 77 different venues throughout the country in 6 months, and managed to help 210,208 people settle debts of over 38,067 million Baht. This time, 172,855 debtors (with the total debts of 30,651 million Baht) have been encouraged to attend, out of whom 75,025 debtors (total debts of 9,959 million Baht) will take part in pre-litigation mediation, and 97,830 (total debts of 20,692 million Baht) will take part in post-litigation mediation.
According to the Government Spokesperson, the Government strives to mitigate people’s plight, and would like to invite entrepreneurs and individuals to the “SMEs and Household Debt Settlement Mediation” to solve the problem together and seek a way out of this crisis for better future.
รัฐบาลไทย-ข่าวทำเนียบรัฐบาล-แสดงความยินดีครบรอบ 21 ปี คมชัดลึก
วันจันทร์ที่ 17 ตุลาคม 2565
แสดงความยินดีครบรอบ 21 ปี คมชัดลึก
แสดงความยินดีครบรอบ 21 ปี คมชัดลึก
แสดงความยินดีครบรอบ21ปีคมชัดลึก
17ตุลาคม2565 -นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมแสดงความยินดีกับคมชัดลึกเครือเดอะเนชั่นเนื่องในโอกาสครบรอบ21ปีณอาคารอินเตอร์ลิงค์ทาวเวอร์ถนนบางนา-ตราดเขตบางนากรุงเทพมหานคร
****************
รัฐบาลไทย-ข่าวทำเนียบรัฐบาล-Thailand ranks 5th in Asia and 2nd in ASEAN on U.S. News & World Report Best Countries Rankings
วันเสาร์ที่ 15 ตุลาคม 2565
Thailand ranks 5th in Asia and 2nd in ASEAN on U.S. News & World Report Best Countries Rankings
Thailand ranks 5th in Asia and 2nd in ASEAN on U.S. News & World Report Best Countries Rankings
October 15, 2022,Deputy Secretary-General to the Prime Minister and Acting Government Spokesperson Anucha Burapachaisridisclosed the ranking of Thailand onwww.usnews.com’sU.S. News & World Report Best Countries Rankings, which is 5thin Asia and 2ndamong the ASEAN countries.Out of 85 countries ranked in the survey, Thebest countryinthe worldin2022is Switzerland, followed by Germany, Canada, USA, and Sweden. Top 5 Asian countries in the list are Japan (6th), China (17th), Singapore (19th), South Korea (20th), and Thailand (28th).
The overall ranking of Best Countries measuresglobal performance on a variety of metricsunder ten categories, namely,adventure, agility, cultural influence, entrepreneurship, heritage, movers, open for business, power, quality of life, and social purpose.
According to the website,Thailand is one of the world’s most visited countries. Prime Minister and Defense Minister Gen. Prayut Chan-o-chabelieves that other than the country’s reputation, culture, identities, and economic influence,an importantfactor that contributes tothe recognition is human resources, as the hospitality of Thai people is second to none. He expressed confidence that Thailand would be able to get over all the crises withthe solidarity and unity of the Thai people.
รัฐบาลไทย-ข่าวทำเนียบรัฐบาล-รมว.สุชาติ ชวนคนไทยส่งใจเชียร์เยาวชนเข้าแข่งขัน WorldSkills ครั้งที่ 46
วันพฤหัสบดีที่ 8 กันยายน 2565
รมว.สุชาติ ชวนคนไทยส่งใจเชียร์เยาวชนเข้าแข่งขัน WorldSkills ครั้งที่ 46
รมว.แรงงาน นายสุชาติ ชมกลิ่น ส่งกําลังใจเชียร์ตัวแทนเยาวชนไทย 13 คน ใน 12 สาขา ลงสนามแข่งขันฝีมือแรงงานนานาชาติ ครั้งที่ 46 (WorldSkills Competition 2022 Special Edition) กระจายสนามแข่ง 15 ประเทศ
รัฐบาลไทย-ข่าวทำเนียบรัฐบาล-“ชัยวุฒิ” เดินหน้า เร่งปิดช่องหลอกลงทุน-ระดมทุนออนไลน์ผิดกฎหมาย
วันจันทร์ที่ 24 ตุลาคม 2565
“ชัยวุฒิ” เดินหน้า เร่งปิดช่องหลอกลงทุน-ระดมทุนออนไลน์ผิดกฎหมาย
“ชัยวุฒิ” เดินหน้า เร่งปิดช่องหลอกลงทุน-ระดมทุนออนไลน์ผิดกฎหมาย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่ากระทรวงดิจิทัลฯได้รับมอบหมายจากรัฐบาลให้ร่วมกับกระทรวงยุติธรรมสํานักงานตํารวจแห่งชาติกระทรวงการคลังและหน่วยงานที่เกี่ยวข้องรวมทั้งขอความร่วมมือธนาคารแห่งประเทศไทยเร่งรัดแก้ไขอย่างเร่งด่วนเกี่ยวกับปัญหาฉ้อโกงและหลอกลวงประชาชนผ่านทางสื่อสังคมออนไลน์โดยเฉพาะการหลอกลวงทางการเงินเช่นหลอกลวงลงทุนแชร์ลูกโซ่เป็นต้นโดยคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจํานวนมาก
รัฐมนตรีชัยวุฒิได้มอบหมายให้นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมประชุมหารือแนวทางการแก้ไขปัญหาดังกล่าวโดยในวันที่21ตุลาคม2565ได้มีการประชุมร่วมกับผู้แทนสํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.)ผู้แทนตลาดหลักทรัพย์แห่งประเทศไทยผู้แทนธนาคารแห่งประเทศไทยผู้แทนสํานักงานตํารวจแห่งชาติผู้แทนสํานักงานพัฒนาธุรกรรมทางอิเล็กทรอนิกส์ และผู้แทนสํานักงานเศรษฐกิจการคลังกระทรวงการคลังหารือแนวทางการแก้ไขปัญหาการหลอกลวงลงทุนทางออนไลน์ซึ่งปัจจุบันมีการเผยแพร่โฆษณาชวนเชื่อและเชิญชวนให้ประชาชนลงทุนผ่านช่องทางออนไลน์ซึ่งไม่ได้รับการอนุญาตจากหน่วยงานกํากับดูแลเป็นจํานวนมากพบการนําภาพบุคคลที่มีชื่อเสียงมาใช้เพื่อในการประชาสัมพันธ์เชิญชวนการลงทุนดังกล่าวโดยไม่ได้รับความยินยอมส่งผลให้เกิดการหลอกลวงฉ้อโกงสร้างความเสียหายให้แก่ประชาชนในวงกว้าง
ในการนี้ที่ประชุมได้หารือแนวทางในการแก้ไขปัญหาดังกล่าวโดยบูรณาการอํานาจหน้าที่ของแต่ละหน่วยงานเพื่อป้องกันและปราบปรามไม่ให้เกิดความเสียหายรวมทั้งการปิดกั้นเว็บไซต์ที่ไม่ได้รับอนุญาตเว็บไซต์หลอกลงทุนผิดกฎหมายเว็บไซต์ลงทุนแลกเปลี่ยนเงินตราระหว่างประเทศผิดกฎหมายการบังคับใช้กฎหมายและการดําเนินคดีต่อผู้กระทําความผิดอย่างเคร่งครัดในส่วนของมาตรการเชิงรุกจะใช้ระบบSocial listeningในการตรวจสอบในช่องทางต่างๆไม่ว่าจะเป็นเว็บไซต์สื่อโซเชียลมีเดียทุกแพลต์ฟอร์มตรวจสอบกับระบบฐานข้อมูลของหน่วยงานกํากับดูแลหากพบการกระทําความผิดเจ้าหน้าผู้เกี่ยวข้องจะดําเนินการทั้งในส่วนของการปิดกั้นปิดกั้นแพลตฟอร์มหรือเว็บไซต์ทันทีและดําเนินคดีตามกฎหมายอย่างเคร่งครัดต่อไป
สําหรับโทษของคนร้ายที่ชักชวนและหลอกลวงประชาชนลงทุนผ่านสื่อสังคมออนไลน์อย่างผิดกฎหมายมีโทษหนักอาจเข้าข่ายผิดกฎหมายการกู้ยืมเงินที่เป็นการฉ้อโกงประชาชนจําคุก10ปีและกฎหมายว่าด้วยการกระทําความผิดเกี่ยวกับคอมพิวเตอร์จําคุก5ปี
สําหรับประชาชนหรือผู้ที่มีข้อมูลเว็บผิดกฎหมายสามารถแจ้งกับกระทรวงดิจิทัลฯได้ที่1212หรือhttps://facebook.com/DESMonitorเพจอาสาจับตาออนไลน์หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.comอีกทั้งยังสามารถตรวจสอบรายชื่อบุคคลที่แนะนําการลงทุนผู้ประกอบธุรกิจหรือหลักทรัพย์ที่ได้รับอนุญาตจากก.ล.ต.ได้ที่SEC Check First และสามารถตรวจสอบผู้ได้รับใบอนุญาตหรือใบขึ้นทะเบียนให้ประกอบธุรกิจที่อยู่ภายใต้การกํากับของธนาคารแห่งประเทศไทยได้ที่BOT License Check
***************
รัฐบาลไทย-ข่าวทำเนียบรัฐบาล-รัฐบาลเชิญชวนพุทธศาสนิกชนร่วมเทศกาลกฐิน ประจำปี 2565
วันพุธที่ 19 ตุลาคม 2565
รัฐบาลเชิญชวนพุทธศาสนิกชนร่วมเทศกาลกฐิน ประจําปี 2565
วันพุธที่ 19 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนพุทธศาสนิกชนร่วมกิจกรรมเทศกาลกฐิน ประจําปี 2565 เพื่อสืบสานพระพุทธศาสนา โดยกฐินกาล เริ่มตั้งแต่วันอังคารที่ 11 ต.ค. – วันอังคารที่ 8 พ.ย. และ พระกฐินหลวง เริ่มตั้งแต่วันอังคารที่ 18 ต.ค. ทั้งนี้ พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้ส่วนราชการ สมาคม หน่วยงาน บริษัทห้างร้าน คณะบุคคล ตลอดจนประชาชนทั่วไปที่มีจิตศรัทธา ขอรับพระราชทานผ้าพระกฐินไปถวายพระสงฆ์จําพรรษา ณ พระอารามหลวงทั่วราชอาณาจักร จํานวน 292 พระอาราม และวัดไทยในต่างประเทศอีกจํานวน 31 วัด ผู้สนใจดูรายละเอียดเพิ่มเติมได้ที่เว็บไซต์กรมการศาสนา www.dra.go.th สอบถามเพิ่มเติมได้ที่ 02-209-3721 ในวันและเวลาราชการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเชื่อมั่น! ไทยมีศักยภาพเป็น "ฐานการลงทุน" หนุน LTR Visa ดึงดูดนักธุรกิจต่างชาติกลุ่มใหม่
วันอังคารที่ 13 กันยายน 2565
รัฐบาลเชื่อมั่น! ไทยมีศักยภาพเป็น "ฐานการลงทุน" หนุน LTR Visa ดึงดูดนักธุรกิจต่างชาติกลุ่มใหม่
.....
ภาพรวมการลงทุนในประเทศไทยยังขยายตัวต่อเนื่อง หลังพบว่าจํานวนยอด "คําขอรับการส่งเสริมการลงทุน" ใกล้จะถึง 5 แสนล้านบาท ตลอดปี 65
.
ทั้งนี้ ในช่วงครึ่งปีแรก (ม.ค. - มิ.ย. 65) มียอดคําขอรับการส่งเสริมการลงทุนกว่า 2 แสนล้านบาท (784 โครงการ)
.
รัฐบาลยินดีที่ประเทศไทยยังคงเป็นที่เชื่อมั่น "ให้เป็นฐานการลงทุน" ของนักลงทุนต่างชาติ พร้อมเร่งวางนโยบายต่าง ๆ เพื่อดึงดูดนักธุรกิจต่างชาติเพิ่มขึ้น
.
ล่าสุด เมื่อวันที่ 1 ก.ย. 65 ที่ผ่าน ได้มีการเปิดตัววีซ่าประเภทใหม่ “Long-Term Resident Visa (LTR Visa)” เพื่อดึงดูดนักธุรกิจต่างชาติ "กลุ่มใหม่" เช่น กลุ่มที่มีศักยภาพสูง, กลุ่ม Digital Nomad และกลุ่มผู้ที่มีความมั่งคั่ง เป็นต้น เพื่อให้เข้ามาตั้งฐานธุรกิจในประเทศไทย
.
สําหรับการลงทุนต่าง ๆ นั้น รัฐบาลมุ่งเน้นการลงทุนที่เป็นมิตรต่อสิ่งแวดล้อม เพื่อให้เกิดการพัฒนาอย่างสมดุลและยั่งยืน โดยเฉพาะการลงทุนในกลุ่ม BCG Economy ซึ่งเป็นหนึ่งในอุตสาหกรรมเป้าหมายของประเทศที่มีแนวโน้มเติบโต
.
อ่านเพิ่มเติม คลิกhttps://www.thaigov.go.th/news/contents/details/59112
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย
วันพุธที่ 28 กันยายน 2565
ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย
ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย
วันที่ 28 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นายประสพ เรียงเงิน หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่เข้าร่วม ณ บริเวณหน้าเสาธง อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐบาลเชิญผู้เชี่ยวชาญจาก IUCN ช่วยเตรียมการอนุรักษ์ “กลุ่มป่าแก่งกระจาน” ในฐานะ มรดกโลกทางธรรมชาติ ให้ยั่งยืน
วันอาทิตย์ที่ 30 ตุลาคม 2565
รัฐบาลเชิญผู้เชี่ยวชาญจาก IUCN ช่วยเตรียมการอนุรักษ์ “กลุ่มป่าแก่งกระจาน” ในฐานะ มรดกโลกทางธรรมชาติ ให้ยั่งยืน
.....
รัฐบาลเดินหน้าอนุรักษ์กลุ่มป่าแก่งกระจานให้ยั่งยืน ภายหลังได้รับการขึ้นทะเบียนเป็นแหล่งมรดกโลกทางธรรมชาติเมื่อเดือน ก.ค.64 โดยเชิญผู้เชี่ยวชาญจากองค์การระหว่างประเทศเพื่อการอนุรักษ์ธรรมชาติ (IUCN) มาช่วยเตรียมการทบทวนสภาพและให้คําปรึกษาเพื่อดําเนินการอนุรักษ์ให้เป็นไปตามแนวทางมรดกโลกทางธรรมชาติ ในช่วงเดือน พ.ย.65 ใช้เวลาลงพื้นที่ 8 วัน และต้องทํารายงานเสนอประเทศไทยภายใน 6 สัปดาห์หลังจากลงพื้นที่
.
ผู้เชี่ยวชาญ IUCN จะให้คําปรึกษาเกี่ยวกับการเพิ่มโอกาสเชื่อมต่อของพื้นที่ ผนวกพื้นที่อนุรักษ์ให้มีขนาดใหญ่ขึ้น การจัดการเขตกันชนของพื้นที่ป่ามรดกโลก การประเมินปรับปรุงกฎหมาย การใช้ประโยชน์ที่ดิน การมีส่วนร่วมในการบริหารจัดการ รวมถึงการประเมินการมีส่วนร่วมของชุมชนท้องถิ่นและกลุ่มชาติพันธุ์ การจัดการพื้นที่มรดกโลกเพื่อสนับสนุนการดํารงชีวิตที่ยั่งยืน การรักษาความเชื่อมโยงทางชีววิทยาในพื้นที่ข้ามพรมแดนที่ติดกับพื้นที่มรดกโลก การประเมินสถานะประชากรชนิดพันธุ์ที่สําคัญของพืชและสัตว์ป่า ตลอดจนประเมินผลกระทบของการพัฒนาโครงสร้างพื้นฐานที่มีอยู่และที่วางแผนไว้ เช่น เขื่อนและถนน
.
อ่านเพิ่มเติม คลิก >>https://www.thaigov.go.th/news/contents/details/60911
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.พม. มอบนโยบายปี 2566  หนุนผู้บริหารใช้ไอที  Big Data เร่งแก้ปัญหากลุ่มเปราะบาง  พร้อม 7 อุปนิสัย ทำงานให้ประชาชนมีความสุขที่สุด
วันศุกร์ที่ 4 พฤศจิกายน 2565
รมว.พม. มอบนโยบายปี 2566  หนุนผู้บริหารใช้ไอที  Big Data เร่งแก้ปัญหากลุ่มเปราะบาง  พร้อม 7 อุปนิสัย ทํางานให้ประชาชนมีความสุขที่สุด
รมว.พม. มอบนโยบายปี 2566  หนุนผู้บริหารใช้ไอที  Big Data เร่งแก้ปัญหากลุ่มเปราะบาง  พร้อม 7 อุปนิสัย ทํางานให้ประชาชนมีความสุขที่สุด
วันนี้ (3 พ.ย. 65) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการประชุมเชิงปฏิบัติการ "การมอบนโยบายและขับเคลื่อนยุทธศาสตร์กระทรวงการพัฒนาสังคมและความมั่นคงของมนุษย์ ประจําปี 2566 สู่การปฏิบัติ" สําหรับผู้บริหารระดับสูง หัวหน้าหน่วยงานทั้งส่วนกลางและภูมิภาค รวมทั้งเจ้าหน้าที่ด้านยุทธศาสตร์ นโยบายและแผน และการตรวจราชการ เพื่อสร้างความเข้าใจร่วมกันเกี่ยวกับนโยบายและทิศทางการขับเคลื่อนภารกิจและโครงการ (Flagship Project) ของกระทรวง พม. ประจําปี 2566 ให้เป็นไปในทิศทางเดียวกัน โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวรายงาน ณ ห้องประชุม Asawin Grand C โรงแรมอัศวิน แกรนด์ คอนเวนชั่น กรุงเทพฯ
นายจุติ กล่าวว่า วันนี้ ไม่ใช่มีเพียงการมอบนโยบายกระทรวง พม. ประจําปี 2566 แต่เป็นการรับฟังปัญหาจากหน่วยงานแนวหน้าที่ต้องออกไปเผชิญกับปัญหาสังคมด้วย โดยนโยบายของกระทรวง พม. จะสามารถช่วยแก้ไขปัญหาได้อย่างไร สอดคล้องกับปัญหาหรือไม่ และที่สําคัญคือต้องยึดประชาชนเป็นศูนย์กลางในการแก้ไขปัญหา นอกจากนี้ ยังมีเรื่องเร่งด่วนสําคัญ คือ พระราชบัญญัติการปฏิบัติราชการทางอิเล็กทรอนิกส์ พ.ศ. 2565 เป็นการปฏิรูปการบริการประชาชนแบบถึงตัวและจับต้องได้ มุ่งเน้นวิธีปฏิบัติเพื่อไม่ให้เกิดความผิดพลาด และให้แต่ละจังหวัดสรุปปัญหาที่พบ โดยเฉพาะปัญหาของผู้สูงอายุและคนพิการ อาทิ การรอคิวจํานวนมากเพื่อเข้ารับบริการในสถานสงเคราะห์ เราจะทําอย่างไรเพื่อให้คิวลดลงและสามารถให้การบริการได้ทั่วถึง ซึ่งต้องมีการเพิ่มอาสาสมัครกระทรวง พม. การฝึกอาชีพ สร้างโอกาสให้กับกลุ่มเปราะบางที่สามารถประกอบอาชีพเลี้ยงตัวเองได้ และอยู่อย่างมีศักดิ์ศรี
นายจุติ กล่าวต่อไปว่า สิ่งที่เน้นย้ําเป็นพิเศษอีกประการคือการทําข้อมูลขนาดใหญ่ Big Data เพื่อหยิบมาใช้ให้เกิดประโยชน์ ต้องไปทบทวนข้อมูลใหม่ทั้งหมด รวมถึงการลงสํารวจพื้นที่ใหม่ โดยเฉพาะการไปสํารวจสถานที่ดูแลผู้สูงอายุและศูนย์พัฒนาเด็กเล็กที่ไม่ได้มาตรฐาน และวันนี้รัฐบาลได้ต่ออายุการแก้ไขปัญหาความยากจน ซึ่งศูนย์ช่วยเหลือสังคมตําบลของกระทรวง พม. ได้ทํางานเกี่ยวกับการแก้ไขปัญหาความยากจนด้วย โดยใช้ข้อมูลทางวิทยาศาสตร์เพื่อช่วยให้เกิดผลสัมฤทธิ์ในเชิงประจักษ์ นอกจากนี้ เราต้องรับฟังปัญหาจากประชาชนโดยตรง และต้องรีบเร่งแก้ไข โดยไม่ใช้เวลานานเกินไป หากไม่สามารถแก้ไขได้ ควรให้ผู้บริหารระดับสูงเข้ามาดูแลแก้ไขด้วยตัวเอง เพื่อการทํางานจะได้กระชับขึ้น และปัญหาของประชาชนจะได้รับการแก้ไขได้อย่างรวดเร็ว
นายจุติ กล่าวเพิ่มเติมว่า นอกจากนี้ ตนได้เน้นย้ํากับผู้บริหารและหัวหน้าหน่วยงานว่า ควรมี 7 อุปนิสัย (The 7 Habits) ในการทํางานเพื่อการพัฒนาสู่ผู้มีประสิทธิผลสูง ประกอบด้วย 1) เป็นฝ่ายเริ่มต้นทําก่อน 2) เริ่มต้นโดยมีเป้าหมายชัดเจน 3) ทําสิ่งสําคัญกว่าก่อน 4) ชอบคิดแบบชนะ - ชนะ 5) พยายามเข้าใจคนอื่นก่อน 6) ชอบประสานงานเพื่อเพิ่มพลัง และ 7) ฝึกฝนตนเองให้พร้อมเสมอ ทั้งนี้ เราต้องรู้จักตั้งคําถามกับตัวเองว่ามีเป้าหมายการทํางานอย่างไร และประชาชนจะได้รับประโยชน์อะไรจากกระทรวง พม. ซึ่งเราต้องทําให้ประชาชนมีความสุขที่สุด
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์น้ำท่วมอย่างใกล้ชิด ให้กำลังใจและเห็นใจประชาชนที่เดือดร้อน จากเหตุอุทกภัยในทุกพื้นที่ทั่วประเทศ รัฐบาลพร้อมดูแล ให้ความช่วยเหลือ เยียวยา อย่างครอบคลุม ทั่วถึง โดยเร็วที่สุด
วันศุกร์ที่ 30 กันยายน 2565
โฆษกรัฐบาลเผย นายกฯ ติดตามสถานการณ์น้ําท่วมอย่างใกล้ชิด ให้กําลังใจและเห็นใจประชาชนที่เดือดร้อน จากเหตุอุทกภัยในทุกพื้นที่ทั่วประเทศ รัฐบาลพร้อมดูแล ให้ความช่วยเหลือ เยียวยา อย่างครอบคลุม ทั่วถึง โดยเร็วที่สุด
โฆษกรัฐบาลเผย นายกฯ ติดตามสถานการณ์น้ําท่วมอย่างใกล้ชิด ให้กําลังใจและเห็นใจประชาชนที่เดือดร้อน จากเหตุอุทกภัยในทุกพื้นที่ทั่วประเทศ รัฐบาลพร้อมดูแล ให้ความช่วยเหลือ เยียวยา อย่างครอบคลุม ทั่วถึง โดยเร็วที่สุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้กําลังใจและเห็นใจประชาชนที่เดือดร้อน จากสถานการณ์พายุโนรู ที่ส่งผลกระทบในหลายพื้นที่ทั่วประเทศ ตั้งแต่ช่วงวันที่ 28 กันยายน 2565 ที่ผ่านมา พร้อมเน้นย้ําให้ทุกหน่วยงานที่เกี่ยวข้อง ดําเนินการให้ความช่วยเหลือประชาชนอย่างต่อเนื่อง
โฆษกประจําสํานักนายกรัฐมนตรีกล่าวเพิ่มเติมว่า กรมอุตุนิยมวิทยาระบุว่า พายุโนรู ได้อ่อนกําลังลงเป็นหย่อมความกดอากาศต่ํากําลังแรงแล้ว อย่างไรก็ตาม ยังพบมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ส่งผลทําให้ยังคงมีฝนตกหนักถึงหนักมากบางแห่ง บริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ จึงขอให้ประชาชนในบริเวณดังกล่าวระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม
“นายกฯ ติดตามสถานการณ์อย่างต่อเนื่อง พร้อมฝากความห่วงใยไปยังประชาชนที่ได้รับผลกระทบและประสบปัญหาอยู่จากสถานการณ์ดังกล่าว รวมทั้งขอขอบคุณไปยังหน่วยงานทุกภาคส่วน จิตอาสา มูลนิธิ ตลอดจนภาคธุรกิจเอกชน ที่ต่างทุ่มเทเสียสละเพื่อประชาชนตลอดระยะเวลาที่ผ่านมา โดยได้เน้นย้ําให้ทุกหน่วยงานที่เกี่ยวข้องดําเนินการอย่างต่อเนื่องจนกว่าสถานการณ์จะคลี่คลาย พร้อมยืนยันความพร้อมของรัฐบาลที่จะดูแล ให้ความช่วยเหลือ และเยียวยาทุกครัวเรือนอย่างรวดเร็ว ทั่วถึง และครอบคลุมมากที่สุด” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. อนุมัติร่างนโยบายฯ “ความมั่นคงปลอดภัยไซเบอร์ ปี 65 - 70” รับมือภัยคุกคามทางไซเบอร์ทุกมิติ เสริมเศรษฐกิจไทยให้มั่นคง
วันเสาร์ที่ 24 กันยายน 2565
ครม. อนุมัติร่างนโยบายฯ “ความมั่นคงปลอดภัยไซเบอร์ ปี 65 - 70” รับมือภัยคุกคามทางไซเบอร์ทุกมิติ เสริมเศรษฐกิจไทยให้มั่นคง
.....
ที่ประชุม ครม. (20 ก.ย. 65) เห็นชอบร่างนโยบายและแผนปฏิบัติการว่าด้วยความมั่นคงปลอดภัยไซเบอร์ พ.ศ. 2565 - 2570 ซึ่งการจัดทําร่างนโยบายดังกล่าวจะส่งผลให้บริการที่สําคัญของไทยมีความมั่นคงปลอดภัยทางไซเบอร์ทุกมิติ ตามเป้ายุทธศาสตร์ 4 ด้าน ดังนี้
.
• สร้างขีดความสามารถในการรักษาความมั่นคงปลอดภัยไซเบอร์ด้านบุคลากร องค์ความรู้ และเทคโนโลยีที่จะนําไปสู่การพัฒนาผลิตภัณฑ์ด้านความมั่นคงปลอดภัยไซเบอร์ที่เป็นนวัตกรรมของประเทศ
• บูรณาการความร่วมมือทุกภาคส่วนทั้งภายในประเทศและระหว่างประเทศ เพื่อเตรียมพร้อมรับมือภัยต่าง ๆ
• สร้างบริการภาครัฐและโครงสร้างพื้นฐานสําคัญทางสารสนเทศให้มีความมั่นคงปลอดภัย
• สร้างศักยภาพของหน่วยงานระดับชาติให้มีคุณภาพและมาตรฐาน เพื่อให้การบริหารจัดการด้านความมั่นคงปลอดภัยไซเบอร์เป็นไปอย่างมีประสิทธิภาพ
.
ทั้งนี้ ตัวชี้วัดความปลอดภัยไซเบอร์ระดับโลก เมื่อปี 63 (Global Cybersecurity Index 2020) พบว่าประเทศไทยมีค่าชี้วัดรวม 86.50 อยู่อันดับ 9 ของภูมิภาคเอเชียแปซิฟิก และมีค่าตัวชี้วัด “ด้านมาตรการทางกฎหมาย” ซึ่งเป็นจุดแข็งของประเทศ ที่ 19.11 คะแนน
.
ประโยชน์ที่คาดว่าจะได้รับหลังจากที่นโยบายและแผนปฏิบัติการฯ นําไปบังคับใช้ จะก่อให้เกิดเสถียรภาพความมั่นคงทางไซเบอร์ ที่จะส่งผลต่อระบบเศรษฐกิจของประเทศที่มั่นคงยิ่งขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. พร้อมสนับสนุน “การแพทย์แผนจีน” เพิ่มทางเลือกในการดูแลสุขภาพ
วันศุกร์ที่ 7 ตุลาคม 2565
สธ. พร้อมสนับสนุน “การแพทย์แผนจีน” เพิ่มทางเลือกในการดูแลสุขภาพ
รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ํา คลินิกการแพทย์แผนจีนหัวเฉียว พัฒนาการที่ไม่หยุดนิ่ง” เผย กระทรวงสาธารณสุขพร้อมสนับสนุนและร่วมมือพัฒนาคุณภาพการให้บริการ และมาตรฐานการรักษาด้านการแพทย์แผนจีน
รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ํา คลินิกการแพทย์แผนจีนหัวเฉียว พัฒนาการที่ไม่หยุดนิ่ง” เผย กระทรวงสาธารณสุขพร้อมสนับสนุนและร่วมมือพัฒนาคุณภาพการให้บริการ และมาตรฐานการรักษาด้านการแพทย์แผนจีน เพื่อเพิ่มทางเลือกให้การดูแลสุขภาพ ให้ผู้รับบริการเกิดความปลอดภัย
วันนี้ (7 ตุลาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ํา คลินิกการแพทย์แผนจีนหัวเฉียว พัฒนาการที่ไม่หยุดนิ่ง” และกล่าวว่า คลินิกแพทย์แผนจีนหัวเฉียว และมหาวิทยาลัยหัวเฉียวเฉลิมพระเกียรติ ได้ร่วมกับ 4 สถาบันชั้นนําด้านการแพทย์แผนจีนของสาธารณรัฐประชาชนจีน จัดงานกิจกรรมสร้างความตระหนักรู้ในศาสตร์การแพทย์แผนจีน เพื่อรักษา ป้องกัน ส่งเสริม และฟื้นฟูสภาพร่างกายให้แก่ประชาชนคนไทย ซึ่งที่ผ่านมากระทรวงสาธารณสุข โดย กรมการแพทย์แผนไทยและการแพทย์ทางเลือก และกรมสนับสนุนบริการสุขภาพ ได้มีความร่วมมือในการแลกเปลี่ยนองค์ความรู้ และทํางานใกล้ชิดกับมหาวิทยาลัยหัวเฉียวมาอย่างต่อเนื่อง ซึ่งวันนี้ถือเป็นอีกหนึ่งกิจกรรมที่มีความร่วมมือกัน
ดร.สาธิต กล่าวต่อว่า การแพทย์แผนจีน เป็น ศาสตร์หนึ่งที่เป็นที่ยอมรับทั้งในประเทศและต่างประเทศ โดยในช่วงสถานการณ์โรคโควิด 19 ที่ผ่านมา มีการใช้องค์ความรู้จากแพทย์แผนจีนในการนําสมุนไพรจีนมาใช้รักษาและฟื้นฟูปอดให้แข็งแรง ขณะที่การแพทย์แผนไทยมีการนํา สมุนไพรฟ้าทะลายโจรมาใช้ทําให้เป็นที่รู้จักทั่วโลก สิ่งเหล่านี้เป็นเครื่องยืนยันถึงนโยบายของกระทรวงสาธารณสุขไทยที่จะสนับสนุนส่งเสริมศาสตร์การแพทย์แผนจีน และการแพทย์ทางเลือกอื่นๆ เพื่อเพิ่มทางเลือกให้กับประชาชนในการดูแลสุขภาพ โดยมีการกํากับดูแลเรื่องมาตรฐานการบริการเพี่อให้ผู้รับบริการเกิดความปลอดภัย
********************************************* 7 ตุลาคม 2565
รัฐบาลไทย-ข่าวทำเนียบรัฐบาล-ปลัด สธ.กำชับ รพ.เตรียมพร้อมรับมือน้ำท่วม ห่วงประชาชนอาจเครียดระยะสั้น แนะวิธีลดวิตกกังวล
วันอังคารที่ 13 กันยายน 2565
ปลัด สธ.กําชับ รพ.เตรียมพร้อมรับมือน้ําท่วม ห่วงประชาชนอาจเครียดระยะสั้น แนะวิธีลดวิตกกังวล
ปลัดกระทรวงสาธารณสุข กําชับสถานพยาบาลเตรียมพร้อมรับมือน้ําท่วม หลังจะมีพายุเข้าอีกลูก ให้จัดทําแผนสํารองการบริการเพื่อดูแลประชาชนได้ต่อเนื่อง จัดงบกลางช่วยเหลือฉุกเฉิน สํารองยา เวชภัณฑ์ จัดทําถุงยังชีพ ห่วงฝนตกน้ําท่วมทําให้ยานพาหนะ-ทรัพย์สินเสียหาย
ปลัดกระทรวงสาธารณสุข กําชับสถานพยาบาลเตรียมพร้อมรับมือน้ําท่วม หลังจะมีพายุเข้าอีกลูก ให้จัดทําแผนสํารองการบริการเพื่อดูแลประชาชนได้ต่อเนื่อง จัดงบกลางช่วยเหลือฉุกเฉิน สํารองยา เวชภัณฑ์ จัดทําถุงยังชีพ ห่วงฝนตกน้ําท่วมทําให้ยานพาหนะ-ทรัพย์สินเสียหาย ประชาชนอาจเกิดภาวะเครียดระยะสั้น แนะเก็บของขึ้นที่สูง ใช้สติแก้ไขปัญหาเฉพาะหน้า ช่วยลดความวิตกกังวล
วันนี้ (13 กันยายน 2565) ที่กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ช่วงเดือนกันยายนที่ผ่านมา มีสถานพยาบาลในสังกัดกระทรวงสาธารณสุขได้รับผลกระทบจากน้ําท่วม 18 แห่ง เปิดให้บริการแล้ว 16 แห่ง ยังปิดให้บริการ 2 แห่ง แม้ขณะนี้พายุหมาอ๊อนผ่านไปแล้ว แต่จะมีพายุเข้ามาอีกลูก จากการประเมินพื้นที่เสี่ยงน้ําท่วมพบว่า ภาคเหนือมี 12 จังหวัด ภาคตะวันออกเฉียงเหนือ 3 จังหวัด และภาคกลาง 4 จังหวัด ได้ประชุมร่วมกับผู้ตรวจราชการกระทรวงสาธารณสุขและผู้อํานวยการโรงพยาบาล กําชับให้ติดตามเฝ้าระวังสถานการณ์น้ํา จัดทําแผนประคองกิจการ (BCP) เพื่อให้บริการประชาชนได้อย่างต่อเนื่อง โดยเฉพาะการดูแลผู้ป่วยโรคเรื้อรัง ติดบ้านติดเตียง ผู้ป่วยล้างไต หรือผู้ป่วยที่ต้องให้เคมีบําบัด ซึ่งแต่ละพื้นที่มีการวางแผน BCP ของตนเองไว้แล้ว
นพ.เกียรติภูมิกล่าวว่า กระทรวงสาธารณสุขได้จัดทีมด้านสาธารณสุข เพื่อดูแลทั้งร่างกายและจิตใจประชาชนรวมกว่า 85 ทีม ให้บริการแล้ว 6 พันกว่าคน รวมถึงจัดเตรียมงบกลาง 10 ล้านบาท เพื่อดูแลผลกระทบฉุกเฉินช่วงน้ําท่วม มีการสํารองยา เวชภัณฑ์ และจัดถุงยังชีพรองรับ นอกจากนี้ แต่ละจังหวัดยังมีงบอีกประมาณ 5-10 ล้านบาท เพื่อดูแลในช่วงฉุกเฉินด้วย อย่างไรก็ตาม คาดว่าสถานการณ์น้ําจะไม่รุนแรงเท่าปี 2554 เนื่องจากเขื่อนยังสามารถรองรับน้ําได้อีกจํานวนมาก ทั้งนี้ ผลกระทบจากน้ําท่วมส่วนใหญ่จะเป็นทรัพย์สินเสียหาย เช่น ยานพาหนะ ข้าวของในบ้าน เป็นต้น อาจทําให้ประชาชนเกิดความเครียดในระยะสั้นได้ แต่คนไทยสามารถปรับตัวได้ดีจึงไม่ได้มีปัญหาถึงขั้นกระทบต่อสุขภาพจิตระยะยาว เหมือนปี 2554 ที่น้ําท่วมนาน 30-45 วัน เมื่อติดตามต่อเนื่อง 3 ปี พบมีภาวะเครียดหลังเผชิญเหตุการณ์รุนแรง (PTSD) ถึงประมาณ 10%
“ปัจจัยหนึ่งที่ทําให้มีปัญหาสุขภาพจิตน้อย คือ การได้รับความช่วยเหลืออย่างรวดเร็ว อย่างไรก็ตาม แนะนําประชาชนให้เตรียมเก็บสิ่งของขึ้นที่สูง เตรียมยา เวชภัณฑ์ และสิ่งจําเป็นให้พร้อม ส่วนผู้ที่ต้องเดินทางไปทํางาน ขอให้วางแผนการเดินทาง เพื่อลดความวิตกกังวลจากน้ําท่วม ทั้งนี้ หากมีการบริหารจัดการน้ําได้อย่างรวดเร็วก็จะช่วยลดความวิตกกังวลไปด้วย ที่สําคัญ ขอให้ใช้สติในการแก้ไขปัญหาเฉพาะหน้า เพื่อหลีกเลี่ยงปัญหาอื่นๆ ที่อาจตามมา เช่น การทะเลาะเบาะแว้ง เป็นต้น” นพ.เกียรติภูมิกล่าว
********************************** 13 กันยายน 2565
รัฐบาลไทย-ข่าวทำเนียบรัฐบาล-ดีอีเอส พบข่าวปลอมโควิดต่ำสิบ
วันอาทิตย์ที่ 4 กันยายน 2565
ดีอีเอส พบข่าวปลอมโควิดต่ําสิบ
ดีอีเอส พบข่าวปลอมโควิดต่ําสิบ
ดีอีเอสเปิดผลมอนิเตอร์ข่าวปลอมรอบสัปดาห์นี้พบเฟคนิวส์เกี่ยวกับโควิดอยู่ในหลักต่ําสิบแต่ข่าวอ้างชื่อสถาบันการเงินปล่อยกู้ยังอาละวาดหนัก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่26ส.ค.-1ก.ย. 65โดยศูนย์ต่อต้านข่าวปลอมพบสัญญาณที่ดีขึ้นของการปล่อยข่าวปลอมเกี่ยวกับโควิดโดยอยู่ในหลักต่ําสิบเป็นครั้งแรกอาจเป็นเพราะประชาชนรู้เท่าทันข่าวปลอมประเด็นนี้มากขึ้นและมั่นใจกับการติดตามข่าวสารอัพเดทจากภาครัฐและหน่วยงานที่เกี่ยวข้องโดยตรงว่ามีความน่าเชื่อถือ
ทั้งนี้ภาพรวมของการมอนิเตอร์รอบสัปดาห์พบข้อความที่เข้ามาทั้งสิ้น11,785,315ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน266ข้อความรวมเรื่องที่ต้องดําเนินการตรวจสอบ141เรื่องในจํานวนนี้เป็นข่าวเกี่ยวกับโควิด4เรื่อง
อย่างไรก็ตามเมื่อดูข้อมูลเชิงลึก(Insight)ยังพบข้อน่าเป็นห่วงเพราะยังมีการกระจายข่าวปลอมเกี่ยวกับการเงินทั้งเรื่องการปล่อยสินเชื่อชักชวนลงทุนหรือรับสมัครพนักงานโดยอ้างชื่อสถาบันการเงินที่น่าเชื่อถือทําให้ได้รับความสนใจจากผู้บริโภคข่าวสารออนไลน์อย่างมาก
โดยพบว่าข่าวปลอมที่มีคนสนใจสูงสุด10อันดับในรอบสัปดาห์ที่ผ่านมามีดังนี้อันดับ1วัยหนุ่มสาวที่สุขภาพดีค่าความดันอยู่ที่120/80ผู้สูงวัยที่แข็งแรงความดันอยู่ที่140/90อันดับ2กรมอุตุฯเตือน29จังหวัดเตรียมรับมือพายุไลออนร็อกและพายุคมปาซุอันดับ3ธ.ออมสินเปิดสินเชื่อสร้างงานสร้างอาชีพปล่อยกู้300,000บาทลงทะเบียนผ่านไลน์อันดับ4ออมสินและกรุงไทยร่วมกับบริษัทเอกชนปล่อยสินเชื่อเงินด่วนให้กู้ยืม5,000-50,000บาทผ่านไลน์ อันดับ5เพจธนาคารออมสินปล่อยเงินกู้รายเดือน อันดับ6กรุงไทยเปิดให้กู้ยืม5เท่าของรายได้ผ่านไลน์ อันดับ7เพจบนFacebookและLineเชิญชวนลงทุนใช้งบน้อยกําไรสูงโดยอยู่ภายใต้การควบคุมของสํานักงานก.ล.ต.อันดับ8บสย.ส่งSMSเชิญชวนให้กู้ยืมเงินบริการค้ําประกันสินเชื่อทางออนไลน์อันดับ9น้ํามันมะพร้าวสกัดเย็นช่วยปรับสมดุลร่างกายและช่วยให้ไม่ปวดเนื้อตัวหรือกระดูกและอันดับ10เรื่องเพจเฟซบุ๊กรับสมัครพนักงานเช็กสินค้าเป็นพนักงานใส่ยูนิฟอร์มของธนาคารอิสลามแห่งประเทศไทย
“เมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 23
วันพฤหัสบดีที่ 20 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 23
...
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรี ช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัย เป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการเร่งช่วยเหลือผู้ประสบอุทกภัย โดยในวันที่ 19 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 23 โดยตั้งศูนย์อํานวยการ 10 จุด เจ้าหน้าที่ 63 นาย เรือ 18 ลํา รถ 20 คัน ถุงยังชีพ 1,630 ชุด น้ําดื่ม 1,720 ขวด ดังนี้
สํานักงานเจ้าท่าภูมิภาคที่ 2
- สาขาอยุธยา แจกถุงยังชีพพร้อมน้ําดื่มให้แก่ประชาชน บริเวณชุมชนวัดอินทาราม ชุมชนวัดแม่นางปลื้ม ชุมชนสุเหร่า และชุมชนมงคลทรัพย์ ต.หัวรอ อ.พระนครศรีอยุธยา จ.พระนครศรีอยุธยา
- สํานักงานพัฒนาและบํารุงรักษาทางน้ําที่ 1 และ 6 นําเรือรับ-ส่ง ผู้ประสบอุทกภัย ตําบลบางมัน(ตลาดสิงห์บุรี) อําเภอเมือง จังหวัดสิงห์บุรี, ต.พระงาม อ.พรหมบุรี จ.สิงห์บุรี, ต.ถอนสมอ อ.ท่าช้าง จ.สิงห์บุรี, ต.พิกุลทอง อ.ท่าช้าง จ.สิงห์บุรี, ซ่อมแซม เสริมผนังกันน้ําท่วมริมแม่น้ําเจ้าพระยา ต.บ้านหม้อ อ.พรหมบุรี จ.สิงห์บุรี และรับ-ส่ง ต.วัดตะกู อ.บางบาล จ.พระนครศรีอยุธยา
สํานักงานเจ้าท่าภูมิภาคที่ 5 สาขาสตูลและสํานักงานพัฒนาและบํารุงรักษาทางน้ําที่ 4 ช่วยเหลือ รับ-ส่งประชาชน จัดส่งน้ําดื่ม หมู่ที่ 1-5 พื้นที่ ต.เขาขาว อ.ละงู จ.สตูล
สํานักงานเจ้าท่าภูมิภาคที่ 7 จัดส่งน้ําดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สํานักงานพัฒนาและบํารุงรักษาทางน้ําที่ 8 ช่วยเหลือประชาชนพื้นที่สะพานรัตนโกสินทร์ อ.เมือง จ.อุบลราชธานี, ชุมชนลับแล อ.วารินชําราบ จ.อุบลราชธานี, หน้าโรงเรียนเบ็ญจะมะมหาราช อ.เมือง จ.อุบลราชธานี, ลานจอดรถห้างเซ็นทรัล อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สํานักงานพัฒนาและบํารุงรักษาทางน้ําที่ 5 ช่วยเหลือผู้ประสบภัยพื้นที่ ต.บึงงาม อ.ทุ่งเขาหลวง จ.ร้อยเอ็ด, บ้านโนนเมืองและบ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม, บ้านปลาปัด อ.โกสุมพิสัย จ.มหาสารคาม, บ้านท่าเยี่ยมและบ้านท่าเชื่อม ต.ลําชี อ.ฆ้องชัยพัฒนา จ.กาฬสินธุ์, บ้านโนนขวา, บ้านกุดเชื่อม ต.ฆ้องชัย จ.กาฬสินธุ์
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 02 – 6394782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลขับเคลื่อนความเสมอภาคทางเพศ และการเสริมพลังสตรี ผ่านเวทีประชุมรัฐมนตรีอาเซียนด้านสตรี-สหรัฐอเมริกา
วันพุธที่ 28 กันยายน 2565
รัฐบาลขับเคลื่อนความเสมอภาคทางเพศ และการเสริมพลังสตรี ผ่านเวทีประชุมรัฐมนตรีอาเซียนด้านสตรี-สหรัฐอเมริกา
รัฐบาลขับเคลื่อนความเสมอภาคทางเพศและการเสริมพลังสตรี ผ่านเวทีประชุมรัฐมนตรีอาเซียนด้านสตรี-สหรัฐอเมริกา
วันที่ 28 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงผลการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.เห็นชอบหลักการร่างถ้อยแถลงร่วมการหารือระดับรัฐมนตรีอาเซียน- สหรัฐอเมริกาว่าด้วยความเสมอภาคระหว่างเพศและการเสริมพลังสตรี (Joint Statement of the ASEAN - U.S. Ministerial Dialogue on Gender Equality and Women's Empowerment) ในการประชุมพิเศษระดับรัฐนตรีอาเซียนด้านสตรี (ASEAN Ministerial Meeting on Women- AMMW) – สหรัฐอเมริกา (United State) เพื่อการส่งเสริมความเสมอภาคระหว่างเพศและการเสริมพลังสตรี ที่จัดขึ้นในวันที่ 29 กันยายน 2565 ผ่านระบบการประชุมทางไกล ตามที่กระทรวงการพัฒนาสังคมและความมั่นคงของมนุษย์เสนอ
สําหรับสาระสําคัญของร่างถ้อยแถลง อาทิ 1. ให้ความสําคัญกับความเสมอภาคระหว่างเพศการเสริมพลังสตรี การกํากับดูแลในระดับต่าง ๆ และการขจัดความรุนแรงต่อสตรีและเด็ก รวมถึงสนับสนุนกฎหมายระหว่างประเทศ 2. เสริมสร้างความมั่นคงทางเศรษฐกิจของสตรี การมีส่วนร่วมของกําลังแรงงานทั่วทั้งภูมิภาคอาเซียน ส่งเสริมการเป็นผู้ประกอบการและการมีส่วนร่วมในตลาด 3. ส่งเสริมการดําเนินการตามกรอบยุทธศาสตร์ การบูรณาการระหว่างเพศของอาเซียนและแผนงานของคณะกรรมการอาเซียนด้านสตรี (พ.ศ.2564 - 2568) และกรอบการทํางานแผนงานของอาเซียนที่เกี่ยวข้อง 4. สร้างสภาพแวดล้อมที่เอื้ออํานวยและปลอดภัย สําหรับงานส่งเสริมพลังทางเศรษฐกิจของสตรีและเน้นย้ําถึงความจําเป็นในการลงทุนอย่างต่อเนื่องของผู้นําสตรี 5.เน้นย้ําถึงความจําเป็นในการขจัดความรุนแรงด้วยเหตุแห่งเพศ โดยเฉพาะอย่างยิ่งความรุนแรงด้วยเหตุแห่งเพศที่เพิ่มจํานวนขึ้น
รัฐบาลไทย-ข่าวทำเนียบรัฐบาล-“ณ สิ้นปีงบประมาณ 2565 รัฐวิสาหกิจปีงบประมาณเบิกจ่ายได้กว่าร้อยละ 88 ลุ้นรัฐวิสาหกิจปีปฏิทินเบิกจ่ายตามเป้าหมาย ดันเศรษฐกิจไทย”
วันพุธที่ 26 ตุลาคม 2565
“ณ สิ้นปีงบประมาณ 2565 รัฐวิสาหกิจปีงบประมาณเบิกจ่ายได้กว่าร้อยละ 88 ลุ้นรัฐวิสาหกิจปีปฏิทินเบิกจ่ายตามเป้าหมาย ดันเศรษฐกิจไทย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนกันยายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 276,249 ล้านบาท หรือคิดเป็นร้อยละ 96 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนกันยายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 276,249 ล้านบาท หรือคิดเป็นร้อยละ 96 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 - เดือนกันยายน 2565) 34 แห่ง จํานวน 114,690 ล้านบาท หรือคิดเป็นร้อยละ 88 ของกรอบลงทุนทั้งปี ซึ่งสิ้นสุดการดําเนินการแล้ว และรัฐวิสาหกิจปีปฏิทิน (ตั้งแต่เดือนมกราคม 2565 - เดือนกันยายน 2565) 9 แห่ง จํานวน 161,558 ล้านบาท หรือคิดเป็นร้อยละ 103 ของแผนเบิกจ่ายสะสม ซึ่งอยู่ระหว่างการดําเนินการเบิกจ่ายอีก 3 เดือน (เดือนตุลาคม 2565 - เดือนธันวาคม 2565)
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนกันยายน 2565 (หน่วย : ล้านบาท)
รัฐวิสาหกิจ   กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ย. 65)
จํานวน 34 แห่ง   130,040   130,040   114,690    88%
ปีปฏิทิน (ม.ค. 65 – ก.ย. 65)
จํานวน 9 แห่ง   224,847   156,598   161,558    103%
รวม 43 แห่ง   354,887   286,639   276,249    96%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า สิ้นปีงบประมาณ 2565 รัฐวิสาหกิจปีงบประมาณมีโครงการลงทุนขนาดใหญ่หลายโครงการที่สามารถเบิกจ่ายได้เป็นไปตามแผน อาทิ โครงการรถไฟฟ้าสายสีม่วง ช่วงเตาปูน - ราษฎร์บูรณะ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร - นครพนม โครงการก่อสร้างรถไฟทางคู่ ช่วงนครปฐม - ชุมพร โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) ของการรถไฟแห่งประเทศไทย อย่างไรก็ดี มีบางโครงการที่ผลการเบิกจ่ายไม่เป็นไปตามแผน เช่น โครงการปรับปรุงกิจการประปาแผนหลัก ครั้งที่ 9 ของการประปานครหลวง และโครงการทางพิเศษสายพระราม 3 - ดาวคะนอง - วงแหวนรอบนอกตะวันตก ของการทางพิเศษแห่งประเทศไทย
นางปานทิพย์ ศรีพิมล ผู้อํานวยการ สคร. กล่าวสรุปว่า ในปีงบประมาณ 2565 ที่ผ่านมา แม้ว่ารัฐวิสาหกิจยังคงได้รับผลกระทบสะสมจากสถานการณ์การแพร่ระบาดของโรค COVID - 19 แต่รัฐวิสาหกิจปีงบประมาณได้มีการเร่งรัดการเบิกจ่ายงบลงทุนหลังจากสถานการณ์คลี่คลายและดําเนินการตามมาตรการเร่งรัดการเบิกจ่าย ส่งผลให้มีผลการเบิกจ่ายสะสมสูงกว่าร้อยละ 88 ซึ่งสูงที่สุดในรอบ 5 ปีที่ผ่านมา อย่างไรก็ตาม ยังมีรัฐวิสาหกิจปีปฏิทินที่อยู่ระหว่างการดําเนินการเบิกจ่ายในไตรมาสสุดท้ายของปี 2565 ซึ่ง สคร. จะกํากับติดตามการเบิกจ่ายของรัฐวิสาหกิจอย่างใกล้ชิดเพื่อผลักดันการลงทุนของรัฐวิสาหกิจให้เป็นไปตามเป้าหมายและเพื่อให้การเบิกจ่ายงบลงทุนของรัฐวิสาหกิจช่วยผลักดันเศรษฐกิจของประเทศต่อไป